text: 8 шопинг находки от новата колекция на Tommy Hilfiger | Момичетата от града
  8 шопинг находки от новата колекция на Tommy Hilfiger
  28 May 2021 06.07.2022 23:15
  Мислим все повече за ваканцията, които ни очаква и какво точно бихме носили тогава, затова харесахме и новата колекция Tommy Icons на Tommy Hilfiger, която ни отвежда в горещия Маями. Свежите пастелни цветове и ефирните модели носят усещане за изтънченост и са перфектни както за разходка в града, така и за морето.
  Силуетите са класически, но подчертано женствени благодарение на детайли като изящна и много фина дантела. Райето се откроява като основен принт, но в неговата най-деликатна версия, което го прави още по-елегантно, особено при роклите тип "ризи" в миди дължина, които отново са супер актуални за сезона.
  Харесваме и миди полата, която можем да комбинираме със семпъл топ или тишърт и бели кецове. Роклята тип "тениска" също е сред селекцията ни, защото може да се носи както край брега на морето, така и за пикник в някой парк. И тъй като винаги имаме нужда от връхна дреха, нямаше как да пропуснем тренчкота в комбинация от светли пастелни тонове, който несъмнено е must have за всеки момичешки гардероб.
  Моделите Tommy Icons можете да намерите в магазините на марката в Paradise Center, Serdika Center и The Mall. А до края на месеца в магазините на Tommy Hilfiger ще откриете специални изненади!